32004R0912
L 163/71
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 912/2004 НА КОМИСИЯТА
от 29 април 2004 година
за прилагане на Регламент (ЕИО) № 3924/91 на Съвета относно установяване на статистическо изследване на промишлената продукция на Общността
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3924/91 на Съвета от 19 декември 1991 г. относно установяване на статистическо изследване на промишлената продукция на Общността (1), и по-специално член 9 от него,
и като има предвид, че:
(1)
Регламент (ЕИО) № 3924/91 предвижда мерките за привеждане в съответствие с техническия напредък при събирането на данни и обработката на резултатите да бъдат приети от Комисията след консултация със Статистическия програмен комитет.
(2)
Техническият напредък и последващото законодателство, по-специално актовете, свързани с европейската статистическа система относно предприятията, създават необходимост от промени в обхвата и характеристиките на проучването.
(3)
Тези промени трябва да подобрят обхвата на предоставяните статистически данни от държавите-членки, без да увеличат тежестта за икономическите оператори.
(4)
Статистическите данни, изготвени в рамките на системата на Общността, трябва да бъдат със задоволително качество и да позволяват съпоставяне на една държава-членка с друга.
(5)
Мерките, предвидени в настоящия регламент, са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
Полето на приложение на проучването, визирано в член 1 на Регламент (ЕИО) № 3924/91 на Съвета, следва да се идентифицира чрез препратка към участниците в проучването и единицата на наблюдение.
Участниците в проучването по време на референтния период са предприятията, чиято основна или вторична дейност е изброена в раздели В, Г или Д на класификацията на икономическите дейности в Европейската общност (NACE Rev. 1.1.), установена в Регламент (ЕО) № 29/2002 от 19 декември 2001 г. (3), за изменение на Регламент (ЕИО) № 3037/90 на Съвета (4).
Единицата за наблюдение е предприятието, така, както е определено в Регламент (ЕИО) № 696/93 на Съвета (5) относно отчетните статистически единици и анализ на производствената система на Общността. Държавите-членки могат да използват друга статистическа единица като единица за наблюдение за събирането на данните, при условие че предават на Евростат данните за предприятията.
Член 2
Задължението, което имат единиците, участващи в проучването, да предоставят на държавите-членки вярна и пълна информация за целите на член 5, параграф 2 от Регламент (ЕИО) № 3924/91 на Съвета, се ограничава до участващите в проучването единици на наблюдение, които произвеждат продуктите, фигуриращи в списъка на списъка ПРОДКОМ.
Член 3
Задължението, което имат държавите-членки за приемане на методи на проучване, улесняващи събирането на данни от единици на наблюдение, представляващи най-малко 90 % от националното производство по клас на NACE, посочен в член 3, параграф 2 от Регламент (ЕИО) № 3924/91 на Съвета, трябва да се прилага както следва: държавите-членки приемат методи на проучване, позволяващи събирането на данни, представляващи най-малко 90 % от националното производство за всеки NACE Rev. 1.1. клас на раздели В, Г и Д.
Член 4
Освобождаването на държавите-членки от събирането на данни, визирано в член 3, параграф 4 от Регламент (ЕИО) № 3924/91 на Съвета, трябва да бъде уточнено, като се направи позоваване на националното производство на даден продукт.
Държавите-членки няма нужда да събират данни за даден продукт, ако националното производство на този продукт е по-малко от 1 % от цялото производство на този продукт в Общността през предходната година. По отношение на продуктите, за които не се събират данни поради това освобождаване, се обявява нулева стойност. Държавите-членки са длъжни да предоставят необходимата документация.
Член 5
Освобождаването на държавите-членки от задължението да извършват проучване по Продком, посочено в член 5, параграф 3 на Регламент (ЕИО) № 3924/91 на Съвета трябва да обхване и случаите, когато държавите-членки могат да получат необходимите данни чрез използване на комбинация от различни източници и методи.
Член 6
Освен задължението да предоставят информация при поискване от страна на Евростат по силата на член 5, параграф 4 от Регламент (ЕИО) № 3921/91 на Съвета, държавите-членки са задължени да предават на Евростат необходимата информация относно използваните от тях методи на проучване, проби и обхват, с цел да се докаже спазването на принципите на методиката на ПРОДКОМ, така, както те са определени в Методологичното ръководство на ПРОДКОМ.
Член 7
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 април 2004 година.